Totodată, deputatul se declară convins că Rovana Plumb este doar o "victimă colaterală", susținând că "toată problema a venit de la lăcomia bolnavă a unui singur om, care nu s-a mulțumit să treacă Lacul Belina la CJ Teleorman pentru a accesa un program european, ci imediat și-a trecut ceea ce trebuia să fie pentru toți oamenii la firma Teldrum și în folosința sa exclusivă și restrictivă ".  "(...) Toată campania de presă plătită cu bani mulți privind «denunțătorii» pesediști la DNA se va dovedi încă o uriașă minciună marca Liviu Dragnea! Dragnea chiar îi minte și manipulează pe membrii și votanții PSD cu multă nerușinare și cinism și acest lucru nu poate merge așa la nesfârșit.